ข้อบังคับเจ้าพนักงานจราจรทั่วราชอาณาจักรว่าด้วยการผ่อนผันรถยนตร์บรรทุกน้ำมันและก๊าซตั้งแต่ 6 ล้อขึ้นไป และรถพ่วงเดินในถนนบางสายในเขตกรุงเทพมหานคร (ฉบับที่ 2) พ.ศ. 2532
ข้อบังคับเจ้าพนักงานจราจรทั่วราชอาณาจักร
ข้อบังคับเจ้าพนักงานจราจรทั่วราชอาณาจักร
ว่าด้วย
การผ่อนผันรถยนต์บรรทุกน้ำมันและก๊าซ
ตั้งแต่
6 ล้อขึ้นไป และรถพ่วงเดินในถนนบางสาย
ในเขตกรุงเทพมหานคร
(ฉบับที่ 2)
พ.ศ.
2532
----------

ตามที่ได้มีข้อบังคับเจ้าพนักงานจราจรทั่วราชอาณาจักร ว่าด้วยการผ่อนผันรถยนต์บรรทุกน้ำมันและ
ก๊าซ ตั้งแต่ 6 ล้อขึ้นไป
และรถพ่วงเดินในถนนบางสายในเขตกรุงเทพมหานคร พ.ศ. 2530 นั้น

บัดนี้ ได้รับแจ้งจากกรมโยธาธิการขอให้กำหนดมาตรการห้ามรถยนต์บรรทุก 6 ล้อ,
10 ล้อ และ
รถลากจูงที่บรรทุกสิ่งของทุกชนิดผ่านขึ้นสะพานกรุงเทพตลอดเวลา
ยกเว้นรถเปล่า เพื่อให้สะพานกรุงเทพ
มีอายุใช้งานได้นานต่อไป

ฉะนั้น เพื่อความสะดวกและปลอดภัยในการจราจร
อธิบดีกรมตำรวจในฐานะเจ้าพนักงานจราจร
ทั่วราชอาณาจักร อาศัยอำนาจตามความในมาตรา 139
แห่งพระราชบัญญัติจราจรทางบก พ.ศ. 2522
ออกข้อบังคับไว้ ดังต่อไปนี้

ข้อ 1 ข้อบังคับนี้เรียกว่า `ข้อบังคับเจ้าพนักงานจราจรทั่วราชอาณาจักร
ว่าด้วยการผ่อนผันรถยนต์
บรรทุกน้ำมันและก๊าซตั้งแต่ 6 ล้อ ขึ้นไป
และรถพ่วงเดินในถนนบางสายในเขตกรุงเทพมหานคร
(ฉบับที่ 2) พ.ศ. 2532'

ข้อ 2 ให้ยกเลิกความในข้อ 3.13 ของข้อบังคับเจ้าพนักงานจราจรทั่วราชอาณาจักร
ว่าด้วย
การผ่อนผันรถยนต์บรรทุกน้ำมันและก๊าซตั้งแต่ 6 ล้อขึ้นไป
และรถพ่วงเดินในถนนบางสายในเขต
กรุงเทพมหานคร พ.ศ. 2530

ข้อ 3 ให้ผ่อนผันรถยนต์บรรทุกน้ำมันและก๊าซ ตั้งแต่ 6 ล้อขึ้นไป
และรถพ่วงซึ่งมิได้มีการบรรทุก
น้ำมันและก๊าซหรือสิ่งของใด ๆ
เดินผ่านขึ้นบนสะพานกรุงเทพได้ตลอดเวลา

ข้อ 4 ให้ใช้ข้อบังคับนี้ ตั้งแต่บัดนี้เป็นต้นไป

ประกาศ ณ วันที่ 1 กุมภาพันธ์ พ.ศ. 2532

พลตำรวจเอก เภา สารสิน

เจ้าพนักงานจราจรทั่วราชอาณาจักร